
BIROUL PERMANENT 
AL 

CAMEREI DEPUTAȚILOR

Vă înaintăm, alăturat, raportul comun suplimentar asupra proiectului de Lege privind administrarea creanţelor bugetare reprezentând comisionul datorat de angajatori inspectoratelor teritoriale de muncă, trimis spre reexaminare Comisiei pentru buget, finanțe și bănci și Comisiei pentru muncă și protecție socială cu adresa nr. PLx 73/2014. 
Proiectul de Lege face parte din categoria legilor ordinare.

	                     PREŞEDINTE                                          PREȘEDINTE 
                   Viorel ȘTEFAN                                      Florin IORDACHE

RAPORT COMUN SUPLIMENTAR 

asupra proiectului de Lege privind administrarea creanţelor bugetare reprezentând comisionul datorat de angajatori inspectoratelor 
teritoriale  de muncă
În temeiul art.70 din Regulamentul Camerei Deputaților, republicat, proiectul de Lege privind administrarea creanţelor bugetare reprezentând comisionul datorat de angajatori inspectoratelor teritoriale de muncă, a fost retrimis Comisiei pentru buget, finanțe și bănci și Comisiei pentru muncă și protecție socială, cu adresa nr. PLx 73/2014 din 15 aprilie 2014, în vederea reexaminării și depunerii unui raport comun suplimentar.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în şedinţa din 18  februarie 2014, în condiţiile articolului 75 alin.(1) și (3) din Constituţia României, republicată.
Proiectul de Lege face parte din categoria legilor ordinare.

Proiectul de Lege supus reexaminării are ca obiect de reglementare administrarea creanțelor bugetare reprezentând comisionul datorat de angajatori inspectoratelor teritoriale de muncă și abrogarea textelor similare din Ordonanța de urgență a Guvernului nr.17/2011.
Conform art.61 și art.63 din Regulamentul Camerei Deputaților,  proiectul de lege reexaminat a fost dezbătut în ședințe separate, astfel:

· În data de 17 septembrie 2014 la Comisia pentru buget, finanțe și bănci;

· În data de 1 iulie 2014 la Comisia pentru muncă și protecție socială.
Din totalul de 35 de membri ai Comisiei pentru buget, finanțe și bănci au fost prezenţi la dezbateri 31deputaţi, iar la Comisia pentru muncă și protecție socială au participat 22 de membri din totalul de 23 deputați.
În conformitate cu prevederile art. 54 şi 55 din Regulamentul Camerei Deputaţilor, republicat, la dezbaterea proiectului de Lege privind administrarea creanţelor bugetare reprezentând comisionul datorat de angajatori inspectoratelor teritoriale de muncă  a participat, în calitate de invitat, la Comisia pentru muncă și protecție socială, domnul Ciprian Dragomir- Inspector General de Stat -  Inspecția Muncii și la ședința Comisiei pentru buget, finanțe și bănci, din partea Ministerului Finanțelor Publice domnul Gyorgy  Attila – Secretar de Stat.
În urma reexaminării proiectului de Lege și a opiniilor exprimate, membrii celor două comisii, au hotărât, cu majoritate de voturi, să mențină raportul inițial nr.4c-7/89, respectiv, 4c-2/105 din 20 martie 2014, prin care au propus plenului Camerei Deputaților, adoptarea proiectului de Lege privind administrarea creanţelor bugetare reprezentând comisionul datorat de angajatori inspectoratelor teritoriale de muncă, în forma adoptată de Senat.
	PREŞEDINTE,

Viorel ȘTEFAN
	PREȘEDINTE,
Florin IORDACHE


                        SECRETAR,                                           SECRETAR,

               Mihai –Aurel DONŢU                                  Mihăiță GĂINĂ
         Șef serviciu, Giorgiana Ene                                                           

         Consilier parlamentar, Luminița  Ghiorghiu                         Consilier parlamentar,

                                                                                                         Sorina Szabo

